
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 64 

8 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων του αιγιαλού και δημιουργία ζώνης 
παραλίας στην θέση «Φτέρη»του Δήμου Αφετών Ν. 

Μαγνησίας. 1 

Κήρυξη αναδασωτέας έκτασης (4,690 στρ.) στη θέση 
«Κρύο Πηγάδι» Δήμου Βιλλίων Νομαρχίας Δυτικής 
Αττικής. 2 


ΑΠΟΦΑΣΕΙ Σ 

Αριθ. 1107542/11199/Β0010 (1) 

Καθορισμός ορίων του αιγιαλού και δημιουργία ζώνης 
παραλίας στην θέση «Φτέρη» του Δήμου Αφετών Ν. 
Μαγνησίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα με τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

2. Τις διατάξεις του Α.Ν. 2344/40 «περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του άρθρου 20 του Ν. 719/77 «περί του 
τρόπου σύνταξης τοπογραφικών - υψομετρικών διαγραμ¬ 
μάτων από ιδιώτες μηχανικούς κλπ.» 

4. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 100 του Π.Δ.284/88 «περί συ- 
γκροτήσεως μεταξύ άλλων και της Επιτροπής καθορισμού 
ορίων αιγιαλού και παραλίας και θέσεων αμμοληψιας». 

6. Την υπ’αριθμ. 1078204/927/0006Α/6.8.1992 κοινή 
Υπουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψιας. 

7. Τις διατάξεις του άρθρου 19 παρ.5 του Ν. 2344/95, 
του άρθρου 52 παρ.6 Ν. 2218/94, του άρθρου 4 παρ. 7του 
Ν. 2240/94, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 


Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14παρ.2του Ν. 2399/96 με 
τις οποίες προβλέπεται η κατάργηση των θέσεων των Πε¬ 
ριφερειακών Δ/ντών, οι αρμοδιότητες πλέον των οποίων 
περιήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περιφερειακό Δ/ντή. 

8. Τις διατάξεις του τέταρτου εδαφίου της παρ.2 του άρ¬ 
θρου 1 καιτηςπαρ.δτου ίδιου άρθρου του Ν. 2503/97«Δι¬ 
οίκηση, οργάνωση, στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.97, Υπηρεσίες του Υπουργείου Οικονομι¬ 
κών. 

9. Την υπ’αριθμ. 1043053/483/Α0006/9.5.2000 (ΦΕΚ 
622/τ.Β'/10.5.2000) απόφαση του Υφυπουργού Οικονομι¬ 
κών «περί μεταβίβασης αρμοδιοτήτων του, στον Γεν. 
Γραμματέα, τους Γεν. Διευθυντές κλπ. του Υπουργείου 
Οικονομικών». 

10. Την υπ’αριθ. 1100383/1330/Α0006/31.10.2001 (ΦΕΚ 
1485/τ.Β’/31.10.2001, Κοινή Απόφαση του Πρωθυπουρ¬ 
γού και Υπουργού Οικονομικών «περί ανάθεσης αρμοδιο- 
τήτωντου Υπουργού Οικονομικών στους Υφυπουργούς». 

11. Την από 24.7.2001 έκθεση της κατά το άρθρο 100 
του Π.Δ. 284/88 αρμόδιας Επιτροπής καθορισμού των 
ορίων αιγιαλού και παραλίας στη θέση «Φτέρη» του Δή¬ 
μου Αφετών Ν. Μαγνησίας. 

12. Το από τον Μάιο 2000 τοπογραφικό και υψομετρικό 
διάγραμμα κλίμακας 1:500 αποτελούμενο από μία (1) πι¬ 
νακίδα που συντάχθηκε από την μηχανικό Ιωάννα Ηλ. 
Μπολώτα - Καλογήρου και το οποίο ελέγχθηκε ως προς 
την ακρίβεια της αποτύπωσης και θεωρήθηκε από τον Το¬ 
πογράφο Μηχανικό της Κτηματικής Υπηρεσίας Ν. Μαγνη¬ 
σίας Δημήτρη Ευθυμίου στις 24.7.2001 όπως ορίζουν οι 
διατάξεις του άρθρου 20 Ν. 719/77 και συνοδεύει την έκ¬ 
θεση της προναφερόμενης επιτροπής. 

13. Το με αριθμ. Φ 544.5/786/01/Σ. 1262/15.10.2001, έγ¬ 
γραφο του ΓΕΝ με το οποίο συμφωνεί με τα καθορισμένα 
από την Επιτροπή τα όρια, αποφασίζουμε: 

Επικυρώνουμε την από 24.7.2001 έκθεση της κατά το 
άρθρο 100 Π.Δ. 284/88 αρμόδιας επιτροπής περί χάρα- 

ξης ορίων αιγιαλού και παραλίας στη θέση «Φτέρη» του 
Δήμου Αφετών Ν. Μαγνησίας καθώς επίσης το από τον 
Μάιο 2000 τοπογραφικό και υψομετρικό διάγραμμα κλί¬ 
μακας 1:500 αποτελούμενο από μία (1) πινακίδα που συ¬ 
ντάχθηκε από την μηχανικό Ιωάννα Ηλ. Μπολώτα - Καλο- 
γήρου και το οποίο ελέγχθηκε ως προς την ακρίβεια της 
αποτύπωσης και θεωρήθηκε από τον Τοπογράφο Μηχα¬ 
νικό της Κτηματικής Υπηρεσίας Ν. Μαγνησίας Δημήτρη 
Ευθυμίου την ίδια ημερομηνία, όπως ορίζουν οι διατάξεις 
του άρθρου 20 Ν. 719/77. 

Στο τοπογραφικό διάγραμμα καθορίσθηκε από την αρ¬ 
μόδια Επιτροπή όπως πιο πάνω αναφέρεται: 

α) Η οριογραμμή του αιγιαλού με κόκκινη συνεχή πολυ¬ 
γωνική γραμμή 1,2,3 έως και 34, της οποίας οι κορυφές 
εξασφαλίζονται με συντεταγμένες του Κρατικού τριγω¬ 
νομετρικού δικτύου στην Ε. Γ.Σ.Α. 87. 

β) Η οριογραμμή της παραλίας με κίτρινη συνεχή πολυ¬ 
γωνική γραμμή 1', 2', 3', έως και 34', της οποίας οι πλευρές 
είναι παράλληλες της γραμμής αιγιαλού σε απόσταση 
σταθερή 10 μ. 

Η Επιτροπή διαπίστωσε ότι δεν υπάρχει παλαιός αιγια- 
λός. 

Η παρούσα απόφαση με την έκθεση της Επιτροπής και 
το τοπογραφικό διάγραμμα, να δημοσιευθούν στην Εφη¬ 
μερίδα της Κυβέρνησης, σύμφωνα με τις διατάξεις του 
άρθρου 13του Ν. 1078/1980. 

Αθήνα, 19 Δεκεμβρίου 2001 

Με εντολή Υπουργού 
Ο Γενικός Διευθυντής 
Δημ. Περιουσίας και Εθν. Κληρ/των 
ΣΠ. I. ΣΤΑΘΗΣ 


ΕΚΘΕΣΗ 

Επιτροπής καθορισμού των ορίων αιγιαλού, παραλίας, 
παλαιού αιγιαλού και θέσεων αμμοληψίας σύμφωνα 
με το άρθρο 100 του Π.Δ. 284/88. 

Καθορισμός για πρώτη φορά των ορίων αιγιαλού κλπ 
στην θέση ΦΤΕΡΗ του Δήμου ΑΦΕΤΩΝ Ν. Μαγνησίας. 
Στο Βόλο σήμερα την 24.7.2001 οι υπογεγραμμένοι: 

1. ΝΤΟΒΑΣ ΧΑΡΑΛΑΜΠΟΣ προϊστάμενος της Κτηματι¬ 
κής Υπηρεσίας Ν. Μαγνησίας, ως πρόεδρος. 

2. ΚΑΛΑΜΠΑΛΙΚΗΣ ΕΥΑΓΓΕΛΟΣ αναπληρωτής Λιμε¬ 
νάρχη ΒΟΛΟΥ ως μέλος και, 

3. ΕΥΘΥΜΙΟΥ ΔΗΜΗΤΡΙΟΣ, τοπογράφος μηχανικός 
της Κτηματικής Υπηρεσίας ως μέλος, που αποτελούμε 
την επιτροπή καθορισμού των ορίων αιγιαλού, παραλίας 


και παλαιού αιγιαλού, σύμφωνα με το άρθρο 100 του 
Π.Δ/τος 284/88 και της αριθμ. 1030435/569/0006 Α /4.3.98 
απόφασης συγκρότησης της επιτροπής του Γεν. Δ/ντή 
Δημ. Περιουσίας και Εθν. Κληρ/των, μετά από αυτοψία 
στην παραπάνω περιοχή στις 24.7.2001 ύστερα από πρό¬ 
σκληση του Προέδρου της επιτροπής με το υπ’ αριθμό 
250/8.2.2001 έγγραφο, αφού λάβαμε υπόψη: 

1. Την από 16.1.2001 ένσταση του Προγκίδη Κωνστα¬ 
ντίνου με την οποία ζητείται ο καθορισμός του αιγιαλού 
και της παραλίας στην παραπάνω περιοχή. 

2. Τις διατάξεις των άρθρων του Α.Ν. 2344 / 40 «Περί αι- 
γιαλού και παραλίας», όπως τροποποιήθηκαν και συ¬ 
μπληρώθηκαν μεταγενέστερα και τη σχετική Δικαστική 
και Διοικητική Νομολογία. 

3. Το τοπογραφικό και υψομετρικό διάγραμμα της πα¬ 
ραπάνω περιοχής με κλίμακα 1:500, που συντάχθηκε τον 
ΜΑΙΟ 2000 από την τοπογράφο μηχανικό Ιωάννα Ηλ. 
Μπολώτα - Καλογήρου σε μια (1) πινακίδα και ελέγχθηκε 
και θεωρήθηκε από τον Δημήτριο Ευθυμίου, τοπογράφο 
μηχανικό της Κτηματικής Υπηρεσίας στις 24.7.2001. 

4. Την αντίληψη που σχηματίστηκε από την επιτόπου 
αυτοψία για το πλάτος της βρέχόμενης ζώνης της ξηράς 
και άλλων συναφών στοιχείων δηλαδή, την μορφολογία 
της περιοχής, την κατάσταση της ακτής και του θαλάσσι¬ 
ου χώρου, το ανάπτυγμα του πελάγους σε σχέση με την 
έκταση και τη συχνότητα των ανέμων και τις καιρικές συν¬ 
θήκες που επικρατούν στην περιοχή, καθώς και τα νέα 
στοιχεία που προσκόμισε με την ένσταση του ο ενδιαφε¬ 
ρόμενος. 

5. Το υπ’αριθμ. 544.5/362/01 έγγραφο του Γ. Ε.Ν., απο¬ 
φασίζουμε: 

Καθορίζουμε στο παραπάνω τοπογραφικό διάγραμμα: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2, 3,... ως και 34της οποίας οι κορυ¬ 
φές εξασφαλίζονται με συντεταγμένες του κρατικού τρι¬ 
γωνομετρικού δικτύου. 

2. Την οριογραμμή της παραλίας για την εξυπηρέτηση 
των σκοπών των άρθρων 6 και 7 του Α.Ν.2344/40 με κίτρι¬ 
νη συνεχή πολυγωνική γραμμή 1', 2', 3',.. .34' της οποίας οι 
πλευρές είναι παράλληλες της γραμμής αιγιαλού σε από¬ 
σταση σταθερή 10,00 μ. 

3. Αποφαινόμαστε ότι δεν υπάρχει παλαιός αιγιαλός 

Η Επιτροπή 
Ο Πρόεδρος 
ΧΑΡΑΛΑΜΠΟΣ ΝΤΟΒΑΣ 

Τα Μέλη 

ΕΥΑΓΓΕΛΟΣ ΚΑΛΑΜΠΑΛΙΚΗΣ ΔΗΜΗΤΡΙΟΣ ΕΥΘΥΜΙΟΥ 

Αριθ. 3753π.ε. (2) 

Κήρυξη αναδασωτέας έκτασης (4,690 στρ.) στη θέση 
«Κρύο Πηγάδι» Δήμου Βιλλίων, Νομαρχίας Δυτικής 
Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις δ/ξεις του Ν. 2503/97 «Διοίκηση-οργάνωση-στε- 

λέχωση Περιφέρειας.» 

2. Τις δ/ξεις του άρθρου. 117 παρ.3 του Συντάγματος 
της Χώρας. 

3. Τις δ/ξεις του Ν. 998/79 «περί προστασίας των Δασών 
κ.λ.π.» και ειδικότερα 

α) του άρθρ.41, β) του άρθρ.38 παρ. 1. 

4. Τις δ/γες του Υπουργείου Γεωργίας 

α) 160417/1180/8-7-80 καιβ) 182447/3049/24-9-80. 

5. Την 4489/6-11-2001 πρόταση του Δασαρχείου Αιγά¬ 
λεω και την σχετική έκθεση αυτοψίας από τις οποίες προ¬ 
κύπτει ότι η δασική βλάστηση καταστράφηκε από κατά¬ 
ληψη- εκχέρσωση, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους ώστε ν’αποκλεισθεί η διάθεσή 


του για άλλο προορισμό πλην δασικού, δασική έκταση 
τεσσάρων στρεμμάτων και εξακοσίων ενενήντα χιλιο¬ 
στών του στρέμματος (4,690 στρ.) που βρίσκεται στη θέ¬ 
ση «Κρύο Πηγάδι» Περιφέρειας Δήμου Βιλλίων ΝΟΜΑΡ¬ 
ΧΙΑΣ ΔΥΤΙΚΗΣ ΑΤΤΙΚΗΣ που προσδιορίζεται από τα στοι¬ 
χεία 1,2, 3,4, 5,6, 7, 8, 9,10,11,12,13,1 και τα τμήματα 
με στοιχεία Ε και Δ και έχει όρια: 

ΑΝΑΤΟΛΙΚΑ: Παλαιά οικία ιδίας και δάσος πεύκης. 

ΔΥΤΙΚΑ: Δάσος πεύκης και χωματόδρομο. 

ΒΟΡΕΙΑ: Περιφραγμένη δασική έκταση και εντός αυτής 
παλαιά οικία. 

ΝΟΤΙΑ: Ομοίως. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος απόφασης αυτής. 

Η καταστραφείσα δασική βλάστηση θα αποκατασταθεί 
με φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 111ανουάριου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΣΧΕΔΙΑΓΡΑΜΜΑ 

Έκτασης που καταλήφθηκε κα . κηρύσσεται αναδασωτέρ στ,η 
θέση '^Ροο Π'Ί^ώΟΓίΐ' Περιφέρειας Α^Ι 1-Ου (Β/ .9 ιίΙΛ/Ατ- ικής. 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















